પર્યાવરણપ્રધાન કેથરિન મેક્કેન્નાએ તેમના સત્તાવાર મંત્રાલયના ટ્વિટર એકાઉન્ટમાંથી ટ્વીટ કરીને સીરિયા પેરિસ ક્લાઇમેન્ટ ચેન્જના કરારમાં જોડાયું તેની પ્રશંસા કરી તેનાથી તેમના પર તડાપીટ બોલી હતી. તેમની પૉસ્ટ ડિલીટ કરી દેવાઈ. મેક્કેન્નાએ જાહેર કર્યું હતું કે તેમનું ટ્વીટ ડિલીટ કરી દેવાયું છે. આથી હાઉસ ઑફ કૉમન્સમાં અપાયેલા આંકડામાં જાણવા મળ્યું કે ૧ જાન્યુઆરી ૨૦૧૬થી ૧૮ સપ્ટેમ્બર ૨૦૧૭ સુધીમાં અન્ય ૯૭ પૉસ્ટ ડિલીટ કરી દેવાઈ હતી. આનું કારણ શું? મેક્કેન્નાએ હસ્તાક્ષર કરેલા તેમના મંત્રાલયના જવાબ મુજબ, જે પૉસ્ટ ટ્રૅઝરી બૉર્ડની નીતિ અને સૂચના સાથે મેળ નહોતી ખાતી અથવા જેમાં માહિતી, વ્યાકરણ કે દ્રશ્યની રીતે ભૂલો સુધારવી જરુરી હતી અથવા બંને સત્તાવાર ભાષામાં પૂરતી સેવા સુનિશ્ચિત કરવી જરૂરી હતી તે પૉસ્ટ ડિલીટ કરી દેવાઈ છે. ટ્રૅઝરી બૉર્ડ સરકારના સંદેશાવ્યવહાર જેમાં સૉશિઅલ મીડિયાનો પણ સમાવેશ થાય છે તેના માટે નિયમો નક્કી કરતું હોય છે. ટ્રૅઝરી બૉર્ડ એટલે મહારાણીની પરિષદની એક કેબિનેટ કમિટી હોય છે.